CELEX: 62009CN0546
Language: fi
Date: 2009-12-23 00:00:00
Title: Asia C-546/09: Ennakkoratkaisupyyntö, jonka Varhoven administrativen Sad (Bulgaria) on esittänyt 23.12.2009 — Aurubis Balgaria v. Nachalnik na Mitnitsa — Sofia

27.3.2010   
            
            
               FI
            
            
               Euroopan unionin virallinen lehti
            
            
               C 80/9
            
         Ennakkoratkaisupyyntö, jonka Varhoven administrativen Sad (Bulgaria) on esittänyt 23.12.2009 — Aurubis Balgaria v. Nachalnik na Mitnitsa — Sofia
   (Asia C-546/09)
   2010/C 80/16
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Varhoven administrativen Sad (ylin hallintotuomioistuin)
   
      Pääasian asianosaiset
   
   
      Kantaja: Aurubis Balgaria AD
   
      Vastaaja: Nachalnik na Mitnitsa — Sofia (Sofian tullitoimipaikan päällikkö)
   
      Ennakkoratkaisukysymykset
   
   
               1)
            
            
               Onko kansallisten tuomioistuinten tulkittava yhteisön tullikoodeksista 12.10.1992 annetun neuvoston asetuksen (ETY) N:o 2913/92 (1) 232 artiklan 1 kohdan b alakohtaa siten, että tulliviranomaiset saavat periä viivästyskorkoa tullivelan korotuksesta vasta sen jälkeen kun tullien määrä on kirjattu tileihin, annettu tiedoksi tullivelalliselle ja asetuksen 222 artiklan 1 kohdan a alakohdan mukainen tulliviranomaisten tullivelan korotuksen maksamista varten asettama määräaika on päättynyt?
            
         
               2)
            
            
               Onko yhteisön tullikoodeksista 12.10.1992 annetun neuvoston asetuksen (ETY) N:o 2913/92 (2) 214 artiklan 3 kohtaa tulkittava siten, että kansalliset viranomaiset eivät saa periä viivästyskorkoa (hyvityskorkoa) alkuperäisen tulli-ilmoituksen ajankohdan ja jälkikäteen suoritetun tileihin kirjaamisen ajankohdan väliseltä ajanjaksolta, kun vastaavat säännökset puuttuvat tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetusta komission asetuksesta (ETY) N:o 2454/93?
            
         
               3)
            
            
               Onko yhteisön tullikoodeksista 12.10.1992 annetun neuvoston asetuksen (ETY) N:o 2913/92 ja tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 säännöksiä tulkittava siten, että mikäli ei ole olemassa kansallisia oikeussääntöjä, joissa säädettäisiin jälkikäteen suoritettavan tileihin kirjaamisen osalta nimenomaisesti tullin korottamisesta tai muusta kansallisesta seuraamuksesta, joka on sen summan suuruinen, joka perittäisiin viivästyskorkona tullivelan syntymisajankohdan ja jälkikäteen suoritettavan tileihin kirjaamisen ajankohdan väliseltä ajanjaksolta, yhteisön oikeudessa ei sallita sitä, että kansalliset tuomioistuimet suorittavat tällaisen korotuksen tai määräävät tällaisen seuraamuksen?
            
         
      (1)  EYVL L 302, s. 1
   
      (2)  EYVL L 253, s. 1